קארן

קארן (באנגלית: Karen) הוא כינוי גנאי שמקורו בארצות הברית<ref></ref> ונפוץ במדינות נוספות. המונח בא לתאר באופן סטריאוטיפי אישה לבנה בת מעמד הביניים, גזענית, ממורמרת, פריבילגית, אשר מרבה לריב, לנזוף בנותני שירות, ולדרוש מעל ומעבר. בתרבות הפופולרית, "קארן" מתוארת באופן קריקטורי כאישה בעלת דעות קדומות, בעלת תספורת קארה (או קארה-הפוך), ש"דורשת לדבר עם המנהל".

המונח פרץ לתרבות הפופולרית בעקבות אירוע הצפרות בסנטרל פארק במאי 2020 ואירועי המחאה בעקבות רצח ג'ורג' פלויד, וכן בעקבות אירועים שקרו במהלך מגפת הקורונה. כתבה בעיתון הגרדיאן כינתה את שנת 2020 "שנת הקארן".<ref></ref>

השימוש הרווח במונח ברחבי המרשתת ממחיש את הפערים החברתיים, המגדריים והתרבותיים, ואת המתיחות הבין-גזעית, הקיימים בארצות הברית.

== אירוע הצפרות בסנטרל פארק ==
במאי 2020 אירע אירוע הצפרות בסנטרל פארק: כריסטיאן קופר, חובב ציפורים מניו יורק, אפרו-אמריקאי, ביקש מאיימי קופר לקשור את הכלב שלה ברצועה, היות שהיה זה אזור המיועד לצפרות. היא סירבה, התקשרה למשטרה והתלוננה כי גבר אפרו-אמריקאי מאיים עליה ועל כלבה. כריסטיאן קופר תיעד את האירוע במצלמתו, כולל בקשותיו החוזרות ונשנות כלפיה שלא תתקרב אליו. התיעוד פורסם ברשת בתפוצה רחבה, ועקב כך היא הושעתה מעבודתה והתנצלה. לאחר מכן כתב כריסטיאן על התקרית: "קארן הפנימית (של איימי קופר) הגיחה במלוא עוזה והאירוע לקח תפנית חשוכה".

== מקור ==
בתרבות האפרו-אמריקאית, קיימת היסטוריה של כינויי גנאי לנשים לבנות, גזעניות ומתנשאות, המנצלות את מעמדן כדי להתעמר בזולתן<ref name="Time meme history"></ref>. בעידן העבדות טרם מלחמת האזרחים בארצות הברית, בשנים 1815–1861, נעשה שימוש בכינוי "מיס אן"<ref name=":13"></ref>. בתחילת שנות ה-90 נעשה שימוש בכינוי "בקי"<ref name=":0"></ref>. עוד ב-2018, לפני שהשימוש ב-"Karen" הפך רווח, נעשה שימוש בשמות בעלי מצלול דומה לשמם של אירועים מסוימים, כמו "Barbecue Becky ", וכן "Cornerstore Caroline", וכן "Permit Patty".<ref></ref> הבלשנית קנדרה קלהון קושרת בין הסטריאוטיפים של "קארן" ואלו של "אמא-כדורגל", המבוגרת יותר.<ref></ref>

לשימוש בשם "קארן" הוצעו כמה מקורות אפשריים.<ref></ref> השימושים המוקדמים של קארן היו בסרט Mean Girls משנת 2004, בו הופיעה דמותה של קארן הטפשונת (מגולמת על ידי אמנדה סייפריד). שימושים נוספים ב"קארן" כבדיחה כוללים את המערכון של דיין קוק משנת 2005 "החבר שאף אחד לא אוהב" באלבומו "נקמה"<ref name="BI"></ref>, וכן סדרה של ממים אינטרנטיים משנת 2016 בנוגע לדמות נשית שהופיעה בפרסומת לקונסולת הנינטנדו סוויץ', הפגינה התנהגות א-חברתית וזכתה לכינוי "קארן האנטי-סוציאלית"<ref name="Romano"></ref>.<ref></ref> שימוש אחר במונח הופיע במם המיוחס למשתמש אנונימי ב-Reddit,שפרסם פוסטים מכפישים על גרושתו, קארן, שלטענתו לקחה את ילדיו ואת ביתו במהלך הליכי גירושין. הפוסטים הובילו ב-2017 ליצירת subreddit בשם r/FuckYouKaren. לאחר מכן מחק המשתמש האנונימי את חשבונו, וה-subreddit החל להתמקד בממים המתארים את הסטריאוטיפ באופן כללי ולא אישה ספציפית<ref name="BI" /><ref name="Romano" />.

== דוגמאות ==
במאי 2020 אירע אירוע הצפרות בסנטרל פארק אשר תואר בהרחבה לעיל.

במהלך מגפת ה-COVID-19, המונח שימש לתיאור נשים שמתעללות בעובדי בריאות אסייתים-אמריקאים בשל התפרצותו של הנגיף לראשונה בסין,<ref></ref> וכן נשים שאגרו ציוד חיוני כמו נייר טואלט, וכמו כן נשים אשר מישטרו את התנהגותם של אחרים כדי לאכוף את הסגר, ומנגד - אלה שהתרעמו על המשך ההגבלות אשר מנעו מהן לבקר במספרות וחייבו אותן ללבוש מסכות פנים בתוך החנויות. ריבוי זה של דוגמאות שונות ואף מנוגדות גרם למבקר אחד לשאול בציניות אם המונח התגלגל לתאר כל אי-הסכמה או ביקורת של נשים לבנות בגיל העמידה. השימוש במונח גדל מ-100,000 אזכורים ברשתות החברתיות בינואר 2020 ל-2.7 מיליון במאי 2020.

ביולי 2020 אישה מסן דייגו פרסמה תמונה של בריסטה שסירב לשרת אותה מכיוון שהיא סירבה לבקשותיו לעטות מסכה בהתאם לתקנות המאבק בקורונה. אותה אישה קיבלה את הכינוי "קארן" ובהמשך הודיעה שהיא תובעת את הבריסטה בגין מחצית מהתרומות שגויסו בשמו לאחר שהמקרה הפך לוויראלי ברשתות החברתיות. ביולי 2020 "קארן וויטפיש" נעצרה לאחר שסרטון שלה הראה אותה ללא מסיכה, משתעלת בכוונה בפניהם של אנשים לאחר שהתבקשה לעטות מסכה.

במחצית 2019 פרצה סופה טרופית באגן ההוריקן שב, וזכתה לשם קארן. הבחירה (האקראית) בשמה הולידה סערת ממים אשר משווים את הסופה קארן לסטריאוטיפ קארן, ומדמיינים את הסופה תובעת לדבר עם המנהל.<ref></ref>

בדצמבר 2019 דיווחו כלי תקשורת באוסטרליה כי בעיירה מילדורה צולמה אישה בשם קארן כשהיא מנסה להפיל את דגל האבוריג'ינים שהונף על ידי שכניה. כל נסיונותיה להפיל את הדגל נכשלו, מה שהוביל להאשטג טוויטר #TooStrongForYouKaren ולתגובות נוספות ברשתות החברתיות.<ref></ref>

ביולי 2020 הופץ סרטון של אשה מניו ג'רזי שכונתה "Permit Karen", שהתפרצה לתוך החצר הפרטית של שכניה, התרעמה על כוונתם להתקין בה משטח אבן, תבעה שוב ושוב לראות רישיונות בנייה, ומשלא נענתה - התקשרה למשטרה לדווח על תקיפה של השכנים כלפיה. הסרטון שצילמו השכנים במהלך אותו אירוע הפך ויראלי.

ביוני 2020 אישה שכונתה "סן פרנסיסקו קארן" קראה למשטרה לדווח על גבר פיליפיני שכתב "black lives matter" על קיר תמך ברכושו.

== חקיקה ==
ביוני 2020, הציג חבר אספת מדינת קליפורניה, רוב בונטה, את הצעת החוק AB 1550, שתסווג שיחות 911 כהונאה ומפלה גזעית כפשעי שנאה. על פי הצעת החוק, מישהו שמבצע שיחה כזו יכול להיות נתבע בסכום של עד 10,000 דולר.

ביולי 2020, המפקח בסן פרנסיסקו, שאמן וולטון, הציג את חוק הזהירות נגד CAREN. זה ישנה את קוד משטרת סן פרנסיסקו כדי לאסור ייצור דוחות חירום מוטים גזעית.

== ראו גם ==
* אוקיי בומר

==קישורים חיצוניים==
* 

==הערות שוליים==

קטגוריה:סלנג בשפה האנגלית
קטגוריה:תופעות אינטרנט
קטגוריה:מונחים לנשים